Foto: AFP Diyego Maradona BAAning «Al-Fujayra» klubini tark etadigan bo‘ldi, deb yozadi The National. Argentinalik mutaxassis klubni BAA yuqori divizioniga olib chiqolmagani uchun, 28 aprel kuni iste’foga chiqqan edi. Biroq, 30 aprel kuni tomonlar o‘zaro hamkorlik bo‘yicha yana kelishib olgani haqida xabarlar tarqaldi. Ammo, Maradona agenti «Al-Fujayra»dan maoshini 4 barobar oshirishni talab qilgach, rahbariyat 57 yoshli murabbiy bilan xayrlashishga qaror qildi.